Lav et referat af nedenstående tekst:

Tekst:
Den lille by Vebbestrup nord for Hobro er bedst kendt for sit fantastiske ismejeri, men byen kan også noget helt andet. De kan stå sammen, når det virkelig gælder. Sammenholdet blev markeret fredag, da Solhverv Børnehave rullede den røde løber ud for at markere sin genåbning. Børnehaven stod nemlig, på grund af en kommunal beslutning, til at lukke. Men så rykkede byens borgere sammen i bussen og reddede den. Privatskole købte børnehaven – borgere hjalp til 28 Børn er klar til at rykke ind i Solhverv Børnehave, der er blevet købt af byens privatskole. Ikke fordi det umiddelbart er en fantastisk forretning rent økonomisk, men fordi det er med til at give byens borgere sikkerhed. - Vi er en skole, men at kunne hjælpe til med byens eneste børnehave, det synes vi er rigtig stort, siger Peter Hansen, der er skoleleder på Solhverv Privatskole. Selvom det er skolen der har købt børnehaven og nu skal drive den, var projektet ikke blevet til virkelighed uden byens borgere. Det er frivillige, der har hjulpet med at sætte børnehaven i stand og det er borgerforeningen, der har købt nyt legetøj til børnene, der skal gå der. Fællesskabsfølelsen skal bevares - Det er fantastisk med så meget opbakning. Vi skal kun spørge en gang, så kommer folk og hjælper. Og allerede nu – selvom der er halvanden time til at vi egentlig går i gang – står folk og laver kager til os, fortæller skolelederen begejstret. Og det sammenhold – det fællesskab – skal bevares i en lille by som Vebbestrup, lyder det fra borgerne. - Det er ligegyldigt om det er et stort eller et lille samfund. Det sociale, netværket, og fællesskabsfølelsen er nødvendigt. Det skal bevares, forklarer Knud Erik Pedersen, der selv bor i Vebbestrup.

Referat:
Børnehaven i Vebbestrup lever videre. Ikke fordi Mariagerfjord Kommune benådede den lille bys sidste institution, men fordi byen selv trådte til og stod sammen.